கேள்வி: மைசூர்-ஊட்டி சாலை - பந்திப்பூர் தேசியப் பூங்கா குறித்து விரிவாக சொல்லுங்கள்.
பதில்: 1974 ஆம் ஆண்டில் பந்திப்பூர் தேசியப் பூங்கா உருவாக்கப்பட்டது. இந்த தேசியப் பூங்காவில் புலிகள் பாதுகாப்புத் திட்டம் அமுல்படுத்தப்பட்டுள்ளது. இந்த தேசியப் பூங்காவானது இந்தியாவின் கர்நாடகம் மாநிலத்தில் அமைந்துள்ளது. ஒரு காலத்தில் இப்பகுதி மைசூர் அரசரின் தனிப்பட்ட வேட்டைக் களமாக இருந்தது. 1941 ஆம் ஆண்டிலேயே இப்பகுதி வேணுகோபால் வனவிலங்குப் பூங்கா என்ற பெயரால் அறியப்பட்டது. தமிழ்நாட்டின் முதுமலையும் கேரளாவின் வயநாடும் இதற்கு எல்லைகளாக உள்ளன. பந்திப்பூர் தேசியப் பூங்காவானது பல்வேறு வகையான வன விலங்குகள் வாழும் இடமாக உள்ளது. இங்கு சுற்றுலா வருபவர்களின் வாகனங்களில் அடிபட்டு விலங்குகள் மரணமடைகின்றன. எனவே இங்கு வாகனங்கள் செல்வதற்குக் கட்டுப்பாடு உள்ளது. பந்திப்பூர் பூங்கா 874 சதுர கிலோமீட்டர்கள் பரப்பளவில் அமைந்துள்ளது. மைசூரிலிருந்து 80 கிலோமீட்டர்கள் தொலைவில் தக்காண பீடபூமியும் மேற்குத் தொடர்ச்சி மலையும் இணையும் இடத்தில் கடல் மட்டத்திலிருந்து 680 மீட்டர்கள் உயரத்தில் அமைந்துள்ளது. இதன் காரணமாய் பூங்காவானது பல்லுயிரிகளுக்கும் ஒரு முக்கிய வாழ்விடமாய் உள்ளது.
கேள்வி: மைசூர்-ஊட்டி சாலை - முதுமலை தேசிய பூங்கா பற்றி விளக்கவும்.
பதில்: முதுமலை தேசிய பூங்கா அல்லது 'முதுமலை வனவிலங்கு காப்பகம் தமிழ்நாடு நீலகிரி மாவட்டம் மாவட்டத்தின் வடமேற்கில் கர்நாடகம் மற்றும் கேரளம் மாநில எல்லையில் அமைந்துள்ளது. 1940 இல் தொடங்கப்பட்ட இக்காப்பகமே தென்னிந்தியாவின் முதல் வனக்காப்பகம் ஆகும். தமிழ்நாட்டின் கொங்கு மண்டலமான கோயம்புத்தூரிலிருந்து 150 கிலோமீட்டர் தொலைவில் உள்ள இப்பூங்கா புலிகள் காப்பகம் என அறிவிக்கப்பட்டுள்ளது. மசினகுடி, தெப்பக்காடு, முதுமலை, கார்குடி, நெல்லகோட்டா என்ற ஐந்து மலைத்தொடர்களாக இச்சரணாலயம் பிரிக்கப்பட்டுள்ளது. பாதுகாக்கப்பட்ட முதுமலை சரணாலயத்தில் யானை, காட்டெருமை, புலி, சிறுத்தை, கரடி, மான், பறக்கும் அணில், பெரிய இந்திய சிவப்பு அணில், காட்டு நாய், காட்டுப்பன்றி, முள்ளம்பன்றி, நரி, காட்டு முயல், முதலை, கீரி, கழுதைப்புலி, மலைப்பாம்பு போன்ற பல்வேறு வகையான விலங்குகள் இங்கு உள்ளன. மயில், பல்வேறு வகையான காட்டுக்கோழிகள், புறா, கழுகு, பருந்து, வல்லூறு போன்ற குறைந்த பட்சமாக 266 பல்வேறு வகையான பறவைகள் இங்கு உள்ளன. File:Masinagudi_-_mudumalai.jpg தொடக்கத்தில் 60 சதுர கிமீ பரப்பு கொண்டதாக இக்காப்பகம் இருந்தது. பின் 1956 ஆம் ஆண்டு 295 கிமீ2 ஆக விரிவுபடுத்தப்பட்டது. இது மேலும் விரிவுபடுத்தப்பட்டு தற்போதுள்ள 321 கிமீ2 பரப்பளவை அடைந்துள்ளது. மேலும் இந்த தேசியப் பூங்கா யுனெஸ்கோ அமைப்பால் உலகப்பாரம்பரியச் சின்னங்களில் ஒன்றாக அறிவிக்கப்பட்டுள்ளதுUNESCO, World Heritage sites, Tentative lists, Western Ghats sub cluster, Niligiris. retrieved 4/20/2007 [http://whc.unesco.org/en/tentativelists/2103/ World Heritage sites, Tentative lists]